text: Vandland bliver til sandland: Se de flotte skulpturer her
  03 maj 2018 kl. 16.09
  Nu er det ikke kun vand, man kan fornøje sig med i Lalandia. En ny sandskulpturpark er ved at tage form. 
  Torsdag åbner Lalandia sin nye sandskulpturpark, Lalandia Sand Gallery.
  Se fotos af kunstværkerne i billedgalleriet herover.
  En række internationale kunstnere har brugt foråret på at færdiggøre skulpturene. 
  - Normalt tænker man på voksne, når man laver kunst. Men her vil vi også gerne tænke på børnene. Så vi har forsøgt at lave noget interaktivt kunst. Ved nogle sandskulpturer er der drejerskiver, hvis man drejer på dem, så kommer der dyrelyde, siger administrerende direktør i Lalandia, Jan Harrit.
  Alle skulpturene er overdækkede, så de kan stå der hele året. Det er planen, at temaet for kunstværkene skal skifte fra år til år. I år er temaet vilde dyr.
  I Lalandia Sand Gallery er der også gravmaskiner til børnene, der også har muligheden for at lave deres egen kunst i sand.
  